4. การประกอบธุรกิจ

4.1 ลักษณะของผลิตภัณฑ์

บริษัทฯ ประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3. หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า ซึ่งเป็น Brand name
ชั้นนำของโลก อาทิเช่น Nike, Adidas, Timberland, Mark & Spencer, Marc Steven,
Lacost, Rockport และ อื่น ๆ ซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถแข่งขันกับผู้ผลิตหนังฟอกรายใหญ่จากต่างประเทศได้

2.  การตลาดและภาวะการแข่งขัน

(ก). ตลาดสำหรับเครื่องหนังสำเร็จรูปยังคงเป็นตลาดเฉพาะกลุ่ม แต่ในปี 2552
ตลาดนี้อยู่ในจุดที่แทบจะเรียกได้ว่าหยุดนิ่งและกล่าวได้ว่าอยู่ในภาวะซบเซา แม้ว่าในปี 2553
จะมีตัวบ่งชี้ที่ดีว่าเริ่มเคลื่อนไหวอีกครั้ง
การผลิตรองเท้าหนังทั่วโลกลดลงเนื่องจากความเคลื่อนไหวในตลาดรองเท้าผ่อนแรงลง
ทำให้ผู้ผลิตรองเท้ายี่ห้อดัง ๆ ทั่วโลกลดจำนวนสินค้าคงคลัง
ซึ่งการลดจำนวนสินค้าคงคลังและพยายามรักษาให้อยู่ในระดับต่ำส่อเค้าให้เห็นว่าการสั่งซื้อครั้งต่อ ๆ
ไปจะน้อยลงด้วยเช่นกันและการชำระเงินจะถูกยืดเวลาออกไปให้นานที่สุด
สินค้าที่เมื่อก่อนเคยถือว่าคุณภาพอยู่ในเกณฑ์ที่ยอมรับได้ปัจจุบันถูกปฏิเสธเพื่อหลีกเลี่ยงความเสี่ยง
อุตสาหกรรมรองเท้าทั่วโลกเข้าสู่ภาวะหยุดนิ่ง ไม่มีการคาดหวังถึงการเติบโต
และปล่อยวางกับผลกำไรจากการขายที่ลดลง

โรงฟอกหนังแนวอนุรักษ์นิยมสามารถทำรายได้ได้ดีหากไม่ได้ตั้งเป้าไว้สูงเกินไป
ในช่วงที่ตลาดอยู่ในภาวะซบเซานี้ การลดความเสี่ยงด้วยการกระจายความเสี่ยงออกไป
สร้างเครือข่ายเพื่อความปลอดภัยด้วยการหาผู้ซื้อหลายๆ
รายย่อมเป็นการดีกว่าจะฝากความหวังทั้งหมดไว้ที่ผู้ซื้อเพียงรายเดียว
ปัจจุบันตลาดมุ่งเน้นเรื่องคุณภาพมากขึ้นเมื่อเทียบกับที่ผ่านมาซึ่งเน้นปริมาณ ในตลาดเฉพาะกลุ่ม
หลักการผลิตให้น้อยพร้อมด้วยคุณภาพที่ดีและการจัดส่งตรงเวลาจะทำให้มีความเสี่ยงน้อยลง

ปัจจุบันกุญแจสำคัญในการจัดหาหนังคือความรวดเร็วในการจัดส่ง,
ความน่าเชื่อถือในด้านความตรงต่อเวลา และคุณภาพในการจัดส่ง
ภูมิศาสตร์และโครงสร้างพื้นฐานที่ดีของบริษัทฯ ในประเทศไทย
เป็นปัจจัยที่ทำให้จัดส่งไปยังภูมิภาคเอเชียตะวันออกเฉียงใต้ได้เร็วกว่าประเทศอื่น ๆในเอเชีย
หนึ่งในปัจจัยบวกของประเทศไทย
คือเป็นประตูสู่เอเชียตะวันออกเฉียงใต้ในแง่ของตำแหน่งที่ตั้งทางภูมิศาสตร์
สินค้าส่งออกจากประเทศไทยสามารถส่งไปได้ทั้งอินโดจีนและอินโดนีเซียในเวลาที่สั้นกว่าส่งจากประเทศจีน
การจัดหาภายในประเทศนี้ยังคงเป็นความต้องการอยู่
แต่ปัจจุบันไม่ใช่จุดแข็งที่น่ากลัวนักเนื่องจากความสามารถในการผลิตหนังในประเทศทั้ง 2
กลุ่มนี้ยังคงไม่เพียงพอต่อความต้องการหนังในสภาพตลาดตามปกติ
ดังนั้นการจัดหาหนังจากประเทศที่ใกล้ที่สุดคือ ประเทศไทยยังคงเป็นที่ต้องการและมีศักยภาพสูงมาก
ปัจจัยบวกอีกข้อหนึ่งคือประเทศไทยมีอุตสาหกรรมหนังที่พัฒนาดีที่สุดในภูมิภาคด้วยการสนับสนุนจากรัฐบาล
หมายความว่าโรงฟอกหนังในประเทศไทยจะไม่ประสบปัญหาขาดแคลนสารเคมีและวัตถุดิบที่นำเข้าดังเช่นประเทศอื่น
ๆในเอเชีย

(ข). การรักษาฐานลูกค้าที่แข็งแกร่งนั้น แผนกการตลาดของบริษัทฯ
จัดให้มีผลิตภัณฑ์หลากหลายป้อนแก่ตัวแทนทั่วโลก ตัวแทนบริษัทฯ
ในประเทศสหรัฐอเมริกามีฐานที่แข็งแกร่งในการล็อบบี้ให้ได้โครงการต่าง ๆ และมีผลงานดี
ตอบสนองตามวัตถุประสงค์ของบริษัทฯ ได้เป็นอย่างดี
สำนักงานในประเทศจีนกับผู้ผลิตไม่สามารถส่งออกได้ ปัจจุบันกำลังย้ายไปสู่ตลาดภายในประเทศจีน
สำนักงานในประเทศเวียตนามกำลังทำให้ความสามารถที่เพิ่มขึ้นในประเทศเป็นเงินทุนโดยได้ผู้ซื้อใหม่
ๆ ที่ไม่ชอบสินค้าจากประเทศอินโดนีเซียได้มากขึ้น
ตัวแทนในประเทศอินโดนีเซียก่อตั้งขึ้นในประเทศอินโดนีเซียมา 2
ทศวรรษแล้วซึ่งถือว่าสำคัญเพราะอินโดนีเซียเป็นประเทศที่มีศักยภาพในด้านการเติบโตทางธุรกิจ
ทั้งหมดนี้ด้วยประสบการณ์มากมายในการจัดการตลาดทั่วโลกได้พิสูจน์แล้วและจะพิสูจน์ให้เห็นต่อไปว่าเป็นการรวมตัวอันอย่างดีเยี่ยม

ดังนั้นจึงกล่าวได้ว่าบริษัทฯ
สามารถรุกตลาดเอเชียตะวันออกเฉียงใต้และจีนไว้ทุกส่วนเนื่องจากตำแหน่งที่ตั้งที่อยู่ใจกลางประตูสู่เอเชียตะวันออกเฉียงใต้และประเทศจีนตอนใต้
ทีมงานต่างประเทศของบริษัทฯ ในอเมริกา จีน เวียตนาม
และอินโดนีเซียได้พิสูจน์ตัวเองแล้วว่าสามารถฝ่าฟันอุปสรรคต่าง ๆ ในตลาดได้

4.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป บริษัทฯ
เป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นขบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีน้ำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์ สำหรับปี 2552 ราคาวัตถุดิบหนังต่างประเทศลดลงกว่าทุก ๆ
ปีที่ผ่านมา ประมาณร้อยละ 40 - 50 ทำให้บริษัทฯ ไม่จำเป็นต้องพึ่งแหล่งวัตถุดิบในประเทศ
ทำให้สัดส่วนการซื้อหนังในประเทศมีเพียงร้อยละ 0.42
ในขณะที่การซื้อหนังต่างประเทศมีสัดส่วนร้อยละ 99.58 ของปริมาณการซื้อหนังทั้งหมด
การซื้อเคมีภัณฑ์ บริษัทฯ มีการซื้อเคมีทั้งในประเทศและต่างประเทศ
โดยจะเปรียบเทียบราคาจากแหล่งผู้ขายก่อน จึงตัดสินใจซื้อโดยเลือกซื้อจากผู้ขายที่ให้ราคาถูกกว่า
และพิจารณาการให้เครดิตเทอมประกอบกับ การบริการหลังการขาย การแนะนำการใช้เคมีต่างๆ
เหล่านี้ก็เป็นส่วนประกอบในการตัดสินใจเลือกซื้อเช่นกัน ในปี2552
อัตราส่วนการซื้อเคมีในประเทศคิดเป็นร้อยละ 63.00 ส่วนการซื้อเคมีต่างประเทศคิดเป็นร้อยละ
37.00

(ข) ผลกระทบต่อสิ่งแวดล้อม

บริษัทฯ ตั้งอยู่ในเขตประกอบการฟอกหนัง ก.ม. 34 โดยมีบ่อบำบัดน้ำเสียกลาง
ซึ่งใช้ร่วมกันสำหรับสมาชิกของกลุ่มฟอกหนัง มีการเก็บค่าบำรุงรักษาและค่าบำบัดน้ำเสีย
ตามปริมาณการใช้ของสมาชิกแต่ละราย ทำให้ไม่มีปัญหาเรื่องการขจัดของเสียของบริษัท

การเคลื่อนไหวครั้งใหญ่ในเรื่องของผลิตภัณฑ์และสินค้าที่เป็นมิตรกับสิ่งแวดล้อมก็เป็นเรื่องที่คนให้ความสำคัญกันมากในปัจจุบัน
โดยเฉพาะเจ้าของสินค้ารายใหญ่ๆ
ซึ่งสิ่งสำคัญอันดับแรกสำหรับตลาดนี้คือห่วงโซ่อุปทานของโรงฟอกหนังจะต้องมีมาตรฐานความตระหนักถึงสิ่งแวดล้อมสูง
แต่เนื่องมาจากความสลับซับซ้อนเจ้าของสินค้ารายใหญ่ระดับโลกจึงได้จัดตั้ง “กลุ่มงาน”
ที่แยกออกมาและเป็นอิสระต่อกันเพื่อทำการติดตามและจัดการในเรื่องนี้ ซึ่งเรียกว่า “Leather
Work Group” หรือเรียกสั้นๆว่า LWG
ซึ่งเป็นกลุ่มร่วมที่มีส่วนหลายประการในการบังคับให้มีการดำเนินงานด้านสิ่งแวดล้อมและขอความร่วมมือจากโรงฟอกหนังในการปฏิบัติตามมาตรฐานการตรวจวัดในระดับสากลรวมถึงเงื่อนไขที่ต้องปฏิบัติตามเป็นอันดับแรกเพื่อให้ได้รับการยอมรับเข้าเป็นสมาชิกของ
LWG บริษัท ฯ ได้รับการจัดอันดับโดย LWG ว่าเป็นโรงฟอกหนังอันดับเหรียญเงิน อย่างไรก็ตาม
การได้อยู่ในอันดับเหรียญเงินเองก็ถือว่าโดดเด่นแล้วเพราะอันดับน้อยที่สุดคือทองแดง

นอกจากการผลิตที่เป็นมิตรต่อสิ่งแวดล้อมแล้ว บริษัทฯ
ยังจัดหาหนังฟอกที่เป็นมิตรต่อสิ่งแวดล้อมโดยไม่ใช้โครเมียมในการฟอก (non-chrome tannage)
อีกด้วย บริษัทฯ ตระหนักถึงการรักษาสิ่งแวดล้อม
ซึ่งการควบคุมมาตรฐานสิ่งแวดล้อมในระดับสากลซึ่งเป็นที่ยอมรับของเรา
เห็นได้จากงานหนังฟอกสำเร็จรูปของบริษัทฯ
ที่สามารถผ่านเกณฑ์ข้อกำหนดด้านสิ่งแวดล้อมที่มีความเข้มงวดทั้งของยุโรป
อเมริกาและระดับโลกได้อย่างต่อเนื่องมานานกว่าหลายสิบปี
ความร่วมมือกันในการรักษาโลกที่เราอาศัยอยู่นี้ถือเป็นความรับผิดชอบอย่างหนึ่งของกลุ่มโรงฟอกหนังชั้นนำที่ผ่านมาตรฐานระดับสูงของ
LWG ซึ่ง บริษัทฯ มีความภาคภูมิใจที่ได้เป็นหนึ่งในสมาชิกของกลุ่ม